เก็บตกการเงิน
นายมนัส แจ่มเวหา อธิบดีกรมบัญชีกลาง เปิดเผยว่า กระทรวงการคลังได้อนุมัติให้กรมส่งเสริมการปกครองท้องถิ่น
22 ธ.ค. 2555

ไฟเขียวยืดงบค้างจ่าย 4.93 หมื่นล้าน
นายมนัส แจ่มเวหา อธิบดีกรมบัญชีกลาง เปิดเผยว่า กระทรวงการคลังได้อนุมัติให้กรมส่งเสริมการปกครองท้องถิ่น กรุงเทพมหานคร และเมืองพัทยา กันเงินงบประมาณปี พ.ศ. 2555 กรณีไม่มีหนี้ผูกพันจากที่อนุมัติไว้ถึงเดือน ธ.ค. 2555 ต่อไปถึงเดือน มี.ค. 2556 เช่นเดียวกับเงินงบประมาณปี 2548-2554 ที่อยู่ระหว่างรอการพิจารณาจากกรมบัญชีกลางก็ให้ขยายเวลาเบิกจ่ายได้ถึงเดือนมี.ค. 2556 เช่นเดียวกัน หากก่อหนี้ไม่ทันก็ให้เงินพับไป
นายมนัส กล่าวว่า การอนุมัติให้ขยายเวลาการใช้จ่ายงบประมาณทั้ง 2 ชุดคิดเป็นเงินงบประมาณกว่า 4.93 หมื่นล้านบาท 
หน้าผาการคลังกระทบส่งออกไทยแค่ 1% 
ศูนย์วิเคราะห์เศรษฐกิจทีเอ็มบี (TMB Analytics) ประเมินผลกระทบทั้งทางตรงและทางอ้อมของหน้าผาการคลังของสหรัฐ (Fiscal Cliff) ว่าน่าจะฉุดส่งออกไทยร่วงลงราว 1% เท่านั้น
ทั้งนี้ หากผู้นำสองพรรคใหญ่สภาคองเกรสไม่สามารถเจรจาต่อรองหาข้อยุติได้ จะส่งผลให้ความต้องการนำเข้าสินค้าของสหรัฐ จากประเทศคู่ค้าลดลง ซึ่งส่งออกไทยไปยังสหรัฐคาดว่าจะลดลง 2% หรือคิดเป็น 0.2% ของการส่งออกรวม เนื่องจากสหรัฐมีสัดส่วนเฉลี่ย 10% ของตลาดส่งออกไทย และกระทบกับความต้องการนำเข้าสินค้าจากไทยของประเทศคู่ค้าสหรัฐอีก 0.8% ของการส่งออกรวมรวมผลกระทบทั้งหมดส่งออกไทยจะถูกฉุดลง 1% จากวิกฤตหน้าผาการคลังในปีหน้า